Nancy Arendt
D'Nancy Arendt, gebuer den 22. Mee 1969 zu Esch-Uelzecht, ass eng lëtzebuergesch Politikerin (CSV) an eng fréier Schwëmmerin, Liichtathletin an Triathletin.

Vun 2008 bis 2014 war si Presidentin vun der Fédération luxembourgeoise de natation et de sauvetage.

Sportlech Carrière 
D'Nancy Arendt huet zweemol bei Olympesche Spiller matgemaach:
 1988 bei den Olympesche Summerspiller vu Seoul am Schwammen an den Disziplinnen
 100 Meter Brasse an der Zäit vun 1:14.99 (29. vun 42)
 200 Meter Brasse an der Zäit vun 2:40.78 (31. vun 43)
 2000 bei den Olympesche Summerspiller vu Sydney am Triathlon (10. Plaz an enger Zäit vun 2:03:14.94).

Virun deem gudde Resultat zu Sydney war si de 6. August 2000 beim Triathlon vum ITU World-Cup zu Tiszaujvaros an Ungarn op déi 7. Plaz komm.

1996 huet si d'Europäesch Coupe am Triathlon gewonnen.

Titelen 
 Lëtzebuergesch Sportlerin vum Joer:
 1987 an 1989 (Schwammen)
 1995, 1996, 1997 an 2000 (Triathlon)

Politesch Carrière 
D'Nancy Arendt war, als Member vun der CSV-Fraktioun, vum 23. Januar 1996 bis den 8. Juni 1999, an duerno vum 3. Juni 2003 bis de 5. Juni 2004, Deputéiert vum Bezierk Süden an der Chamber. Si ass dat och erëm zanter dem 3. August 2004. 

Bei de Chamberwale vum 7. Juni 2009, deene vum 20. Oktober 2013, deene vum 14. Oktober 2018 an deen vum 8. Oktober 2023 gouf si allkéiers erëmgewielt.

Gielercher 
 Commandeur vum Ordre de Mérite du Grand-Duché de Luxembourg (Promotioun 2014).
 Officier vum Ordre de la couronne de chêne (Promotioun 2010)

Kuckt och

Um Spaweck 
  Resultater vum Nancy Kemp-Arendt op den Olympesche Spiller
  Portrait op der Websäit vun der ITU
  Fiche op der Websäit vun der Chamber

Gebuer 1969
Lëtzebuergesch Triathleten
Lëtzebuergesch Schwëmmer
Lëtzebuergesch Olympioniken
Lëtzebuergesch Deputéiert
Lëtzebuergesch Sportler vum Joer
Officier de l'ordre de la couronne de chêne
Commandeur de l'Ordre de Mérite du Grand-Duché de Luxembourg